ગઇ કાલે દેશની આર્થિક રાજધાની મુંબઇને વરસાદે ધમરોળી કાઢ્યું હતું. મુંબઇમાં મેઘરાજા મન મૂકીને વરસતાં અમદાવાદીઓમાં પણ નવરાત્રિના રંગમાં ભંગ પાડે તેવો ફફડાટ ફેલાયો છે. ચોમાસાની વિદાય પૂર્વે ગુજરાતમાં પણ મેહુલિયો ધમધમાટી બોલાવશે તેવી અગાઉ હવામાન વિભાગની આગાહી પણ હતી. ખાસ કરીને મધ્ય પ્રદેશની સિસ્ટમથી નવરાત્રિમાં વરસાદ પડે તેવી સંભાવના હવામાન વિભાગ દ્વારા વ્યક્ત કરાઇ હતી.